मोहब्बत के शहर आगरा में ऑनर किलिंग...  
फौजिया के घर वालों ने गला दबाकर उसकी जान ले ली, और जब यह ख़बर प्रेमी को मिली, तो उसने खुद को गोली मार ली।
एक और मामला ऑनर किलिंग का... अब मोहब्बत की निशानी के शहर आगरा में प्यार के दुश्मनों ने दो मासूमों की जान ली है। सोनू नामक युवक और फौजिया नामक युवती एक-दूसरे से बेइंतहा प्यार करते थे और शादी करना चाहते थे, लेकिन उनके प्यार की भनक फौजिया के परिवार को लग गई, जो उसकी शादी कहीं और कराना चाह रहे थे...  सो, इसी नाराजगी के चलते फौजिया के घर वालों ने खुद ही गला दबाकर उसकी जान ले ली, जिसकी पुष्टि पोस्टमॉर्टम में हो चुकी है। उधर, जब फौजिया की मौत की ख़बर सोनू को मिली, तो उसने भी खुद को गोली मारकर जान दे दी।